# 1. Que tempos!

## Glosario

## Orde cronolóxica

Definición:

É o xeito de organizar os feitos ou acontecementos seguindo a súa orde no tempo, comezando polo máis antigo ata o máis recente.

Exemplo:

Na clase de ciencias fixemos un mural dos inventos máis importantes en orde cronolóxica para entender como evolucionou a tecnoloxía ao longo dos séculos.

## Período musical

Definición:

É unha parte da historia da música, que dura varios anos e ten un estilo propio e características similares.

Exemplo:

Bach é o compositor máis coñecido do período musical do Barroco.

## Audio

audio/mpeg

# A maxia do tempo

O tempo é unha palabra máxica.

Pode traer chuvascos ou un sol radiante, ventos suaves ou treboadas ruxidoras.

Pero tamén marca o ritmo dunha canción, a pausa antes dun forte, ou a velocidade que fai bailar unha melodía.

E non só iso: o tempo é tamén historia, é o camiño que percorremos dende o pasado ata o presente, pasando por mosteiros, cortes, teatros e incluso cines.

O noso tempo vital tamén está latente en cada un dos trazos que nos define fisicamente. Desde que naces o teu corpo vai medrando ao mesmo tempo que medran as aprendizaxes e as experiencias vitais. Para o ser humano o seu tempo e finito mais, o tempo en si, non o é.

E se xuntamos todos estes tempos nun mesmo proxecto?

Nesta situación de aprendizaxe imos facer unha viaxe polo tempo en todas as súas formas.

## Lectura facilitada

A palabra tempo ten moitos significados.

Podemos falar:

- do tempo metereolóxico
- do tempo do reloxo
- do tempo vivido
- do tempo histórico
- do tempo musical

E se xuntamos todos estes tempos nun mesmo proxecto?

Nesta situación de aprendizaxe imos facer unha viaxe polo tempo en todas as súas formas.

## Audio

audio/mpeg

## Que imos aprender?

- Ditados rítmico melódicos
- Interpretación instrumental e vocal
- Unha danza da corte
- A orquestra
- Clasificación dos instrumentos
- A frauta
- O piano
- Un musicograma
- A música no cine
- Audición de músicas doutras épocas
- O conto musical
- Períodos da historia da música desde a Idade Media ata o Século XX

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)